ano ang dapat gawin upang maipon ang mga iyan? ito ang pabuntong hiningang tanong ng pangulo ng kapisanan. upang maipon? ang sambot ni gerardo na kanyang kaharap, kung upang maipon lang ay may isang paraang madali. bukas pista din lang ay ikalat natin ang balita na sa kinagabihan ay magkakaroon sa inyo ng isang malaking sayawang handog sa samahan. anyayahan ang mga kinalilituhan diyang binibini, ang lahat ng mga makikisig sumayaw, at maniwala ka, katoto, na mamumuno ang iyong bahay. pag handoon ng lahat ay paalisin ang orkesta at simulan ang pulong. at ganito nga ang kanilang ginawa. madilimdilim pa kabukasan, ay sumabog na sa impapawid ang balita na sa ika oras ng gabi ay magdadaos sa bahay nina pepe ng isang maringal, at mahabang sayawan na handog ng pangulo sa masisipag na mga ginoo at binibining bumubuo sa dakilang mithi. hindi nagkabula ang hula ni gerardo. orasyon pa lang ay pulupulutong na ang mga panauhing nagsisirating.